ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
జాతీయ వాక్సినేషన్ కార్యక్రమంలో భాగంగా 34.46 కోట్ల వాక్సిన్ డోస్లు వేశారు.
(ఇండియాలో గత 24 గంటలలో 44,111 కొత్త కేసులు నమోదయ్యాయి.
ఇండియాలో క్రియాశీల కేసుల సంఖ్య 4,95,533 కేసులు గా ఉన్నాయి. వరుసగా 97 రోజులలో 5 లక్షల కేసుల దిగువకు పడిపోయాయి.
క్రియాశీల కేసులు మొత్తం కేసులలో 1.62 శాతంగా ఉన్నాయి.
దేశంలో ఇప్పటివరకూ మొత్తం రికవరీలు 2,96,05,799
గత 24 గంటలలో కోవిడ్ నుంచి కోలుకున్న వారి సంఖ్య 57,477గా ఉంది.
రోజువారీ గా కోవిడ్ నుంచి కోలుకుంటున్న వారి సంఖ్య వరుసగా 51 వ రోజుకూడా కోవిడ్ పాజిటివ్ కేసులకన్న తక్కువగానే ఉన్నాయి.
కోవిడ్ నుంచి రికవరీ రేటు 97.06 శాతంగా ఉంటున్నది.
వారపు పాజిటివిటీ రేటు 5 శాతం కంటే తక్కువగా ఉంది. ప్రస్తుతం ఇది 2.50 శాతంగా ఉంది.
రోజువారి పాజిటివిటీ రేట్ 2.35 శాతం. వరుసగా 26 వ రోజు కూడా 5 శాతం కంటే తక్కువ పాజిటివిటీ రేటు ఉంది.
దేశంలో కోవిడ్ పరీక్షల సంఖ్యను గణనీయంగా పెంచడం జరిగింది. ఇప్పటివరకు మొత్తం 41.64 కోట్ల పరీక్షలు చేశారు.
ప్రధాన మంత్రి కార్యాలయం
మే 28న ప్రధానమంత్రి గుజరాత్ పర్యటన
‘సహకారంతోనే సౌభాగ్యం’పై సదస్సులో వివిధ సహకార
సంస్థల నాయకులను ఉద్దేశించి ప్రసంగించనున్న ప్రధాని;
‘ఇఫ్కో’ సంస్థ కాలోల్లో నిర్మించిన సూక్ష్మ 
యూరియా ప్లాంటును ప్రారంభించనున్న ప్రధానమంత్రి;
రాజ్కోట్ పరిధిలోని అట్కోట్లో ‘మాతుశ్రీ కె.డి.పి. మల్టి స్పెషాలిటీ
హాస్పిటల్’ను సందర్శించి… అక్కడి కార్యక్రమంలో ప్రసంగించనున్న ప్రధానమంత్రి
ప్రధానమంత్రి శ్రీ నరేంద్ర మోదీ 2022 మే 28వ తేదీన గుజరాత్లో పర్యటిస్తారు. ఈ పర్యటనలో భాగంగా ఉదయం 10 గంటలకు రాజ్కోట్ పరిధిలోని అట్కోట్లో కొత్తగా నిర్మించిన ‘మాతుశ్రీ కె.డి.పి. మల్టి స్పెషాలిటీ హాస్పిటల్’ను సందర్శించి… అక్కడి నిర్వహించే బహిరంగ సభలో ప్రధాని ప్రసంగిస్తారు. అనంతరం సాయంత్రం 4 గంటలకు గాంధీనగర్లోని మహాత్మా మందిరంలో ‘సహకారంతోనే సౌభాగ్యం’పై నిర్వహించే సదస్సులో వివిధ సహకార సంస్థల నాయకులను ఉద్దేశించి ప్రధానమంత్రి ప్రసంగిస్తారు. అంతేకాకుండా ‘ఇఫ్కో’ సంస్థ కాలోల్లో నిర్మించిన సూక్ష్మ  యూరియా ప్లాంటును ఆయన ప్రారంభిస్తారు.
గాంధీనగర్లో ప్రధాని కార్యక్రమం
సహకార రంగంలో యావద్భారతానికీ ఆదర్శప్రాయంగా నిలిచిన రాష్ట్రం గుజరాత్. ఈ రాష్ట్రంలో 84,000కుపైగా సహకార సంఘాలున్నాయి. వీటిలో దాదాపు 231 లక్షల మంది సభ్యులుగా ఉన్నారు. రాష్ట్రంలో సహకార ఉద్యమాన్ని ఇంకా బలోపేతం చేసే దిశగా మరో ముందడుగు పడింది. ఈ మేరకు గాంధీనగర్లోని మహాత్మా మందిరంలో ‘సహకారంతోనే సౌభాగ్యం’ ఇతివృత్తంగా వివిధ సహకార సంస్థల భాగస్వామ్యంతో సదస్సు నిర్వహిస్తున్నారు. అనేక సహకార సంస్థల నుంచి 7,000 మందికిపైగా ప్రతినిధులు ఈ సదస్సులో పాల్గొంటున్నారు.
మరోవైపు రైతులు పంటల సాగులో ఉత్పాదకతను మరింత పెంచుకుని, ఆదాయాన్ని రెట్టింపు చేసుకునే దిశగా ‘ఇఫ్కో’ సంస్థ కాలోల్లో రూ.175 కోట్లతో నిర్మించిన సూక్ష్మ  యూరియా ప్లాంటును ప్రధానమంత్రి ప్రారంభిస్తారు. ఇలా సూక్ష్మ యూరియా వాడకంతో పంట దిగుబడి పెరుగుదలను దృష్టిలో ఉంచుకుని అత్యాధునిక ‘నానో ఫర్టిలైజర్ ప్లాంట్’ను ఇఫ్కో ఏర్పాటు చేసింది. ఇక్కడ 500 మిల్లీలీటర్ల పరిమాణంతో 1.5 లక్షల సీసాల నానో యూరియా ఉత్పత్తవుతుంది.
అట్కోట్లో ప్రధానమంత్రి
ప్రధానమంత్రి సందర్శించనున్న ‘మాతుశ్రీ కె.డి.పి. మల్టి స్పెషాలిటీ హాస్పిటల్’ను శ్రీ పటేల్ సేవా సమాజ్ నిర్వహిస్తోంది. ఈ ప్రాంతంలోని ప్రజలకు అంతర్జాతీయ స్థాయి ఆరోగ్య రక్షణ సదుపాయాలతోపాటు అత్యాధునిక వైద్య పరికరాలు కూడా ఈ ఆస్పత్రిలో అందుబాటులో ఉంటాయి. ఈ ఆస్పత్రిని సందర్శించిన తర్వాత ఇక్కడ జరిగే బహిరంగ సభలో ప్రధానమంత్రి ప్రసంగిస్తారు.
(
ప్రధాన మంత్రి కార్యాలయం
ప్రధాన మంత్రి జమ్ము & కశ్మీర్ కు చెందిన అప్ నీ పార్టీ తాలూకు 24 మంది ప్రతినిధి వర్గం తో భేటీ అయ్యారు
ప్రధాన మంత్రి శ్రీ నరేంద్ర మోదీ ఈ రోజు న శ్రీ అల్తాఫ్ బుఖారీ నాయకత్వం లో జమ్ము & కశ్మీర్ లో గల అప్ నీ పార్టీ యొక్క 24 మంది సభ్యుల ప్రతినిధి వర్గం తో న్యూ ఢిల్లీ లోని లోక్ కల్యాణ్ మార్గ్ లో భేటీ అయ్యారు.
వారితో సంభాషణ సాగిన క్రమం లో, జమ్ము & కశ్మీర్ లో పరివర్తన ను తీసుకురావడానికి ప్రజల భాగస్వామ్యం ఎంతయినా అవసరమంటూ ప్రధాన మంత్రి పిలుపునిచ్చారు. ప్రజల వాణి కి అనుకూలం గా ప్రతిస్పందించేటటువంటి పాలన నెలకొనడం ముఖ్యమని ఆయన నొక్కి పలికారు. ఈ ప్రాంతం లో రాజకీయ ఏకీకరణ ప్రక్రియ కు శీఘ్ర గతి న తావు కల్పించడం ద్వారానే ప్రజాస్వామ్యాన్ని బలపరచవచ్చునని ప్రధాన మంత్రి అన్నారు.
యువత కు సాధికారిత కల్పన అంశం పై ప్రధాన మంత్రి మాట్లాడుతూ, జమ్ము & కశ్మీర్ అభివృద్ధి కి యువత ఉత్ప్రేరక సాధనాల వంటి పాత్ర ను పోషించాలన్నారు. జమ్ము & కశ్మీర్ లో సమగ్ర పరివర్తన ను తీసుకు రావడం కోసం నైపుణ్యాల కు సాన పట్టడానికి, అలాగే యువతీయువకుల కు నూతన ఉద్యోగ అవకాశాల ను కల్పించడాని కి కూడా ప్రాధాన్యాన్ని ఇవ్వవలసివుందన్నారు.
ఈ ప్రాంతం లో మౌలిక వసతుల అభివృద్ధి పై వి స్తృత శ్రద్ధ వహిస్తూను, పర్యటన వంటి రంగాల లో నూతన పెట్టుబడి అవకాశాల ను విస్తరింపచేయడాని కి ప్రభుత్వం కట్టుబడివుందని ప్రధాన మంత్రి ప్రతినిధి వర్గం సభ్యుల కు భరోసా ను ఇచ్చారు. జమ్ము & కశ్మీర్ ఎదుర్కొంటున్న సమస్యల ను అన్నిటి ని పరిష్కరించడం కోసం పూర్తి స్థాయి లో మద్దతు ను అందించాలన్న సంకల్పం తో ప్రభుత్వం ఉందని కూడా ఆయన హామీ ని ఇచ్చారు.
జనాభా పరం గా చోటు చేసుకొంటున్న మార్పు లు, సరిహద్దుల నిర్ణయం తాలూకు కసరత్తు మరియు రాష్ట్రం లో స్థిర నివాసం ప్రదానం చేయడం వంటి వివిధ అం శాల పట్ల ప్రతినిధి వర్గం తో ప్రధాన మంత్రి తన ఆలోచనల ను వెల్లడించి వారి ఆలోచనల ను గురించి తెలుసుకొన్నారు. పార్లమెంట్ లో తాను చేసిన ప్రకటన ను గురించి ఆయన ఉద్ఘాటిస్తూ, జమ్ము & కశ్మీర్ కు రాష్ట్ర ప్రతిపత్తి తాలూకు ఆశల ను సాకారం చేయడం లో జనాభా లోని అన్ని వర్గాల వారి తోను ప్రభుత్వం కలసి పనిచేస్తుందని తెలిపారు.
రాజ్యాంగం లోని 370 వ అధికరణాన్ని మరియు 35-ఎ అధికరణాన్ని రద్దు చేయాలని నిర్ణయం తీసుకొన్నటువంటి 2019వ సంవత్సరం ఆగస్టు 5వ తేదీ జమ్ము & కశ్మీర్ యొక్క చరిత్ర లో ఒక ఘనమైన సందర్భం అని అప్ నీ పార్టీ అధ్యక్షుడు శ్రీ అల్తాఫ్ బుఖారీ అన్నారు.
జమ్ము & కశ్మీర్ అభివృద్ధి పట్ల గొప్ప మద్దతు ను అందిస్తున్నందుకు గాను ప్రధాన మంత్రి కి ప్రతినిధి వర్గం ధన్యవాదాలు తెలిపింది. ఈ ప్రాంతం లో శాంతి భద్రత ల పరిరక్షణ దిశ గా ప్రభుత్వం, భద్రత సంస్థ లు మరియు జమ్ము & కశ్మీర్ ప్రజానీకం యొక్క ప్రయాసల ను కూడా ప్రతినిధి వర్గం ప్రశంసించింది.प्रधानमंत्री कार्यालय14-मार्च, 2020 20:21 IST
(Visitor Counter : 102
విద్యుత్తు మంత్రిత్వ శాఖ
ఎస్ జెవిఎన్ ద్వారా హిమాచల్ ప్రదేశ్ లో382 మెగావాట్ సామర్థ్యం కలిగిన సున్నీ డ్యామ్ హైడ్రోఎలక్ట్రిక్ ప్రాజెక్టు కోసం పెట్టుబడి కి ఆమోదం
ఎస్ జెవిఎన్ లిమిటెడ్ ద్వారా 2614.51 కోట్ల రూపాయల అంచనా వ్యయం తో హిమాచల్ ప్రదేశ్ లో 382 మెగావాట్ సామర్థ్యాన్ని కలిగి ఉండే సున్నీ డ్యామ్ హైడ్రో ఎలక్ట్రిక్ ప్రాజెక్టు కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన ఆర్థిక వ్యవహారాల మంత్రివర్గం సంఘం  సమావేవం తన ఆమోదాన్ని ఇచ్చింది. ఈ ప్రాజెక్టు కు అంచనా వ్యయం. దీని లో మౌలిక సదుపాయాల ను తీర్చిదిద్దడానికి భారత ప్రభుత్వం బడ్జెటుపరంగా సహాయం రూపం లో 13.80 కోట్ల రూపాయల ను పెట్టుబడి పెట్టేందుకు కూడా స్వీకృతిని ఇవ్వడమైంది. 2022వ సంవత్సరం జనవరి వరకు మొత్తం 246 కోట్ల రూపాయల సంచిత వ్యయాని కి గాను ఎక్స్-పోస్ట్ ఫ్యాక్టో ఆమోదాన్ని సైతం ఇవ్వడం జరిగింది.
ప్రాజెక్టు వ్యయం 2614 కోట్ల రూపాయలు కాగా, అందులో 2246.40 కోట్ల రూపాయల వాస్తవిక వ్యయం, నిర్మాణం కాలం లో వడ్డీ  పద్దు రూపం లో 358.96 కోట్ల రూపాయలు మరియు ఆర్థిక సహాయ సంబంధి ఖర్చు లు  మరో 9.15 కోట్ల రూపాయలు కూడా కలిసి ఉన్నాయి. రాశి సంబంధి పరివర్తన  కారణం గా భిన్న వ్యయం లో తేడాల కై సవరించిన వ్యయ మంజూరు లు మరియు డెవలపర్ కు సూచించిన కాలావధి స్వీకృత వ్యయం లో 10 శాతాని కి పరిమితమవుతుంది.
‘ఆత్మనిర్భర్ భారత్ అభియాన్’ యొక్క లక్ష్యాల ను మరియు ఉద్దేశ్యాల ను దృష్టి లో పెట్టుకొని, ఎస్ జెవిఎన్ ద్వారా 382 మెగా వాట్ ల సున్నీ డ్యామ్ హెచ్ ఇపి ని ఏర్పాటు చేయడం కోసం వర్తమాన ప్రతిపాదన ద్వారా స్థానిక సరఫరాదారుల కు/స్థానిక వాణిజ్య సంస్థల కు/ఎమ్ఎస్ఎమ్ ఇ లకు వివిధ ప్రయోజనాలను అందించనుంది. దేశం లో ఉపాధి అవకాశాల ను ప్రోత్సహిస్తూ, ఆ ప్రాంతం లో సామాజిక, ఆర్థిక అభివృద్ధి కి పూచీ పడనుంది. ఈ ప్రాజెక్టు కార్యరూపం దాల్చే క్రమం లో దీని నిర్మాణం తాలూకు చరమ దశ లో దాదాపు గా 4,000 మంది కి ప్రత్యక్ష ఉపాధి మరియు పరోక్ష ఉపాధి అవకాశాలు అందిరాగలవు.
మానవ వనరుల అభివృద్ధి మంత్రిత్వ శాఖ
2021 ఏప్రిల్ 07 న "పరీక్షా పే చర్చ" సందర్భంగా విద్యార్థులు, ఉపాధ్యాయులు, తల్లిదండ్రులతో ప్రధాని శ్రీ నరేంద్ర మోదీ ముఖాముఖి
విద్యార్థులు, ఉపాధ్యాయులు మరియు తల్లిదండ్రులతో ప్రధానమంత్రి శ్రీ నరేంద్ర మోదీ చేపట్టిన ప్రత్యేక ముఖాముఖి కార్యక్రమం పరీక్షా పే చర్చ 4వ ఎడిషన్ కొవిడ్-19 నిబంధనలకు లోబడి మొదటిసారిగా వర్చువల్ మోడ్లో జరుగుతుంది. ఈ కార్యక్రమం 2021 ఏప్రిల్ 7 బుధవారం సాయంత్రం 7 గంటలకు టీవీ ఛానెల్స్ మరియు డిజిటల్ మీడియాలో హిందీ మరియు ఇతర ప్రధాన భారతీయ భాషలలో ప్రసారం కానుంది. ఈ కార్యక్రమాన్ని విద్యా మంత్రిత్వ శాఖకు చెందిన పాఠశాల విద్య మరియు అక్షరాస్యత విభాగం వరుసగా నాలుగో ఏడాది విజయవంతంగా నిర్వహిస్తోంది.
9 నుండి 12 తరగతుల విద్యార్ధులు, ఉపాధ్యాయులు మరియు తల్లిదండ్రులకు ఫిబ్రవరి 17 నుండి మార్చి 14, 2021 వరకు వివిధ అంశాలపై https://innovateindia.mygov.in/ppc-2021/ లో ఆన్లైన్ సృజనాత్మక రచన పోటీ జరిగింది.
పిపిసి 4వ ఎడిషన్ పోటీలో దాదాపు 14 లక్షల మంది పాల్గొన్నారు. సృజనాత్మక రచన పోటీలో 10.5 లక్షల మంది విద్యార్థులు, 2.6 లక్షల మంది ఉపాధ్యాయులు, 92 వేల మంది తల్లిదండ్రులు ఉత్సాహంగా పాల్గొన్నారు. పాల్గొన్న విద్యార్థులలో 60% కంటే ఎక్కువ 9 మరియు 10 తరగతులకు చెందినవారు. ప్రీ పిపిసి క్రియేటివ్ రైటింగ్ పోటీలో 81 విదేశీ దేశాల విద్యార్థులు తొలిసారిగా పాల్గొన్నారు.
పిపిసి ప్రధాన కార్యక్రమం టీవీ ఛానెల్స్తో పాటు డిజిటల్ మీడియాలో EduMinofIndia, నరేంద్రమోదీ, పిఎంవోఇండియా, పిఐబిఇండియా, దూరదర్శన్ నేషనల్, మైగవ్ఇండియా, డిడిన్యూస్, రాజ్యసభ టివి, స్వయంప్రభకు చెందిన ఫేస్బుక్ మరియు యూట్యూబ్ ఛానెళ్ళలో 7వ తేదీ సాయంత్రం 7గంటలనుండి ప్రసారమవుతుంది. #ExamWarriors #PPC2021 వంటి హ్యాష్ ట్యాగ్స్ వివిధ సోషల్ మీడియా ప్లాట్ఫామ్లలో విస్తృతంగా ఉపయోగిస్తున్నారు.
"పరీక్షా పే చర్చ 2021" పేరుతో జరుగుతున్న పరీక్షల ఉత్సవాలను జరుపుకోవడంలో దేశం మొత్తం చేతులు కలుపుతుంది. తద్వారా దేశవ్యాప్తంగా గరిష్ట సంఖ్యలో విద్యార్థులు, తల్లిదండ్రులు మరియు ఉపాధ్యాయులు గౌరవ ప్రధాన మంత్రి అనుభవాలు, సూచనల ద్వారా ప్రయోజనం పొందుతారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
సోడియం ఐయాన్ బ్యాటరీలు, సూపర్ కెపాసిటర్లతో వేగంగా ఛార్జింగ్ అయ్యే ఇ-సైకిల్ అభివృద్ధి
సోడియం అయాన్  ఆధారిత బ్యాటరీలు, సూపర్ కెపాసిటర్లను అభివృద్ధి చేయడానికి శాస్త్రవేత్తలు నానో-మెటీరియల్లను ఉపయోగించారు. ఈ విధానం ద్వారా వేగంగా ఛార్జ్ చేయవచ్చు. శాస్త్రవేత్తలు వాటిని ఇ-సైకిల్స్లో అనుసంధానించారు. తక్కువ-ధర Na-ion ఆధారిత సాంకేతికతలు చౌకగా ఉండి ఇ-సైకిళ్ల ధరను గణనీయంగా తగ్గించగలవని భావిస్తున్నారు.
సోడియం-అయాన్  బ్యాటరీలు లిథియం-అయాన్ బ్యాటరీలకు సాధ్యమైన పరిపూరకరమైన సాంకేతికతగా విద్యాపరమైన మరియు వాణిజ్యపరమైన ఆసక్తిని ప్రేరేపించాయి ఎందుకంటే సోడియం యొక్క అధిక సహజ సమృద్ధి మరియు తత్ఫలితంగా Na-ion బ్యాటరీల తక్కువ ధర.
ఖరగ్పూర్ ఇండియన్ ఇన్స్టిట్యూట్ ఆఫ్ టెక్నాలజీలో ఫిజిక్స్ విభాగంలో ప్రొఫెసర్ డాక్టర్ అమ్రీష్ చంద్ర, సోడియం అయాన్ ఆధారంగా శక్తి నిల్వ సాంకేతికతలను అభివృద్ధి చేయడానికి పరిశోధనలు చేస్తున్నారు. అతని బృందం పెద్ద సంఖ్యలో సూక్ష్మ పదార్ధాలను అభివృద్ధి చేసింది. ఈ బృందం సోడియం ఐరన్ ఫాస్ఫేట్లు, సోడియం మాంగనీస్ ఫాస్ఫేట్లను ఇందులో ఉపయోగించింది. వీటిని వారు భారత ప్రభుత్వ సైన్స్ అండ్ టెక్నాలజీ విభాగం  యొక్క టెక్నాలజీ మిషన్ విభాగం  మద్దతుతో Na-ion-ఆధారిత బ్యాటరీలు మరియు సూపర్ కెపాసిటర్లను పొందేందుకు సంశ్లేషణ చేశారు. ఈ సోడియం పదార్థాలు బ్యాటరీని అభివృద్ధి చేయడానికి కార్బన్ యొక్క వివిధ నిర్మాణాలతో మిళితం చేయబడ్డాయి.
ఈ సోడియం పదార్థాలు Li-ఆధారిత పదార్థాల కంటే చౌకగా ఉంటాయి, అధిక పనితీరును కలిగి ఉంటాయి మరియు పారిశ్రామిక-స్థాయి ఉత్పత్తికి స్కేల్ చేయవచ్చు. Na-ion సెల్ కూడా కెపాసిటర్ మాదిరిగానే సున్నా వోల్ట్కు పూర్తిగా విడుదల చేయబడుతుంది, ఇది అనేక ఇతర నిల్వ సాంకేతికతలతో పోల్చితే సురక్షితమైన ఎంపిక. Na-ion బ్యాటరీలను వేగంగా ఛార్జ్ చేయవచ్చనే వాస్తవాన్ని సద్వినియోగం చేసుకుంటూ, డాక్టర్ అమ్రీష్ దీన్ని ఇ-సైకిల్స్లో ఏకీకృతం చేశారు - ఇది సాధారణ ప్రజలకు సులభమైన, సరసమైన ఎంపిక అని ఆయన అన్నారు.
ఈ వాహనాల ధరను మరింత అభివృద్ధితో రూ.10 వేల నుంచి 15 వేల మధ్య తగ్గించవచ్చు. వాటిని Li-ion స్టోరేజ్ టెక్నాలజీస్-ఆధారిత ఇ-సైకిల్స్ కంటే దాదాపు 25% చౌకగా అందిస్తాయి. Na-ion-ఆధారిత బ్యాటరీల ముగింపు పలికే వ్యూహాలు సరళమైనవి కాబట్టి, ఇది వాతావరణ సమస్యల పరిష్కరించడంలో కూడా సహాయపడుతుంది. సూపర్ కెపాసిటర్లపై పరిశోధన జర్నల్ ఆఫ్ పవర్ సోర్సెస్లో ప్రచురించబడింది. ఇ-సైకిల్స్లో ఈ Na-ion-ఆధారిత బ్యాటరీలను ఉపయోగించడంపై కొన్ని పేటెంట్లకు దరఖాస్తు చేయడమైంది.
సైన్స్ & టెక్నాలజీ విభాగం యొక్క మెటీరియల్స్ ఫర్ ఎనర్జీ స్టోరేజ్ పథకం క్రింద ఈ పరిశోధనకు నిధులు సమకూర్చబడ్డాయి.
పబ్లికేషన్ లింక్స్: https://pubs.rsc.org/en/content/articlelanding/2021/ra/d1ra05474k
https://www.sciencedirect.com/science/article/abs/pii/S0378775321011745?via%3Dihub
ప్రధాన మంత్రి కార్యాలయం
బహరీన్ సామ్రాజ్య యువ రాజు మరియు ప్రధాని మాన్య శ్రీ ప్రిన్స్ సల్ మాన్ బిన్ హమద్ అల్ ఖలీఫా తో టెలిఫోన్ లో మాట్లాడిన ప్రధాన మంత్రి
బహరీన్ సామ్రాజ్య యువరాజు, ప్రధాని మాన్య శ్రీ ప్రిన్స్ సల్ మాన్ బిన్ హమద్ అల్ ఖలీఫా తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ లో మాట్లాడారు. మాన్య శ్రీ ప్రిన్స్ సల్ మాన్ భారతదేశం గణతంత్ర దినం సందర్భం లో ప్రధాన మంత్రి కి అభినందన లు తెలిపారు.
నేతలు ఇరువురు భారతదేశాని కి, బహరీన్ కు మధ్య ద్వైపాక్షిక సంబంధాల పై సమీక్ష ను నిర్వహించి, రాజకీయం, వ్యాపారం, పెట్టుబడి, శక్తి, ఆరోగ్యం, భద్రత, ఇంకా ప్రజల మధ్య పరస్పర సహకారం సహా వివిధ రంగాల లో నిరంతర పురోగతి చోటుచేసుకోవడం పట్ల సంతృప్తి ని వ్యక్తం చేశారు. భారతదేశం మరియు బహరీన్ లు ఉభయ దేశాల మధ్య దౌత్య సంబంధాలు ఏర్పడిన పరిణామం తాలూకు స్వర్ణ జయంతి ని 2021-22 లో జరుపుకొంటున్నాయి.
కోవిడ్ మహమ్మారి కాలం లో బహరీన్ లో భారతీయ సముదాయం యొక్క ఉత్కృష్ట సంరక్షణ తో పాటు వారి యొక్క సామాజిక అవసరాల ను, సాంస్కృతిక అవసరాల ను నెరవేర్చినందుకు బహరీన్ నాయకత్వాని కి ప్రధాన మంత్రి ధన్యవాదాలను తెలియజేశారు.
మాన్య శ్రీ రాజా హమద్ బిన్ ఈసా అల్ ఖలీఫా కు ప్రధాన మంత్రి శ్రీ నరేంద్ర మోదీ అభినందన లు తెలియజేశారు. యువరాజు, ప్రధాని ప్రిన్స్ సల్ మాన్ బిన్ హమద్ అల్ ఖలీఫా ను వీలైనంత త్వరలో భారతదేశాన్ని సందర్శించడానికి తరలి రావాలంటూ తన ఆహ్వానాన్ని శ్రీ నరేంద్ర మోదీ పునరుద్ఘాటించారు.
రైల్వే మంత్రిత్వ శాఖ
పరివర్తన ప్రయాణంలో భారతీయ రైల్వేలతో సహకరించాలని పరిశ్రమల నాయకులను కోరిన - రైల్వే, వాణిజ్య, పరిశ్రమల శాఖ మంత్రి శ్రీ పీయూష్ గోయల్ కోరారు.
"ఆత్మ నిర్భర్ రైల్వేల కోసం భాగస్వామ్యాలు మరియు సాంకేతిక పరిజ్ఞానాన్ని పెంచడం" అనే అంశంపై సి.ఐ.ఐ. రైల్ కనెక్ట్ నుద్దేశించి ప్రసంగించిన - శ్రీ గోయల్.
ఈ సమావేశంలో భారత రైల్వేల కోసం పరివర్తన రోడ్ మ్యాప్ గురించి వివరించిన - రైల్వే బోర్డు ఛైర్మన్ శ్రీ వినోద్ కుమార్ యాదవ్.
భారత పరిశ్రమల సమాఖ్య  ఈ రోజు  రైల్ కనెక్ట్ యొక్క రెండవ ఎడిషన్ ను ఆన్ లైన్ విధానంలో నిర్వహించింది. ఈ సమావేశంలో భారత రైల్వే యొక్క భవిష్యత్తు ప్రణాళికలు, దేశీయ తయారీ మరియు భారతదేశంలో రైల్వే పరిశ్రమ కోసం సులభతరం వ్యాపారం చేయడం, ప్రభుత్వ ప్రైవేటు భాగస్వామ్యంతో రైల్ రవాణా రంగంలో ప్రైవేట్ పరిశ్రమకు అభివృద్ధి చెందుతున్న అవకాశాలు, సాంకేతికత, పట్టణ చైతన్యం, స్టేషన్ అభివృద్ధి, లోకోమోటివ్ ఆధునీకరణ, రైళ్ళ ద్వారా సరుకు రవాణా, కమ్యూనికేషన్ టెక్నాలజీ మరియు రైల్వే వ్యవస్థ యొక్క భద్రత, ఆరోగ్యం మరియు స్థిరత్వం ప్రమాణాలు మొదలైన అంశాలపై దృష్టి సారించడం జరిగింది. ఈ కార్యక్రమంలో - రైల్వేలు, వాణిజ్య మరియు పరిశ్రమల శాఖ మంత్రి శ్రీ పీయూష్ గోయల్; రైల్వే బోర్డు ఛైర్మన్, సి.ఈ.ఓ. శ్రీ వినోద్ కుమార్ యాదవ్; సి.ఐ.ఐ. డైరెక్టర్ జనరల్, శ్రీ చంద్రజిత్ బెనర్జీ తో పాటు పరిశ్రమలకు చెందిన నాయకులు పాల్గొన్నారు.
ఈ కార్యక్రమ ప్రారంభ సమావేశంలో శ్రీ గోయల్ మాట్లాడుతూ, "భారతీయ రైల్వేలను గౌరవనీయ ప్రధానమంత్రి శ్రీ నరేంద్ర మోదీ, దేశంలోని వృద్ధి ఇంజిన్ అని అభివర్ణించారు. రైల్వేతో సంబంధం ఉన్న కాల్పనికవాదాన్ని కొనసాగిస్తూ, ఆధునిక సాంకేతిక పరిజ్ఞానం మరియు మంచి సేవా అనుభవంతో వినియోగదారులకు సేవలు అందించే భారతీయ రైల్వేను ఒక బలమైన సంస్థగా మార్చడమే ఆయన అభిమతం. రైల్వేలో పరివర్తన జరుగుతోంది. కోవిడ్ సమయంలో, భారతీయ రైల్వే అడ్డంకులను తొలగించడం, నిర్వహణ, శ్రామిక్ రైళ్లను నడపడం, సరుకు రవాణా వాటాను తిరిగి తీసుకురావడం, ప్రక్రియలను పునరుజ్జీవింపచేయడం, విధాన మార్పులు చేయడం, ప్రైవేట్ రంగాలతో, టెక్నాలజీ ప్రొవైడర్లతో నిమగ్నమవ్వడం, మౌలిక సదుపాయాలను మెరుగుపరచడం వంటి అవకాశాలను ఉపయోగించుకుంది." అని చెప్పారు. భారతీయ రైల్వేలు కర్బన ఉద్గారాలు లేని వ్యవస్థగా మారుతోందని కూడా మంత్రి పేర్కొన్నారు. సరకు రవాణా రంగంలో తక్కువ ఖర్చుతో కూడిన పరిష్కారాలను అందించడానికి మరియు రవాణా ఖర్చులను తగ్గించడానికి భారతీయ రైల్వేలతో సహకరించాలని మరియు భాగస్వాములు కావాలని ఆయన పరిశ్రమ నాయకులను కోరారు. రైల్వే మరియు పరిశ్రమల భాగస్వామ్యంపై ఆత్మ నిర్భర్ రైల్వే ఆధారపడి ఉంటుందని కూడా ఆయన నొక్కి చెప్పారు.
రైల్వే బోర్డు ఛైర్మన్ శ్రీ వినోద్ కుమార్ యాదవ్ ఈ సందర్భంగా మాట్లాడుతూ, ఆధునికీకరణ, స్వావలంబన మరియు హరిత రైల్వే దిశగా, భారతీయ రైల్వలు తీసుకున్న వివిధ చర్యల గురించి వివరించారు. భారతీయ రైల్వేల పరివర్తన ప్రణాళికను ఆయన వివరించారు. పరిశ్రమతో సహకారం మరియు భాగస్వామ్యం కోసం భారతీయ రైల్వే ఎదురు చూస్తోందని, ఆయన పేర్కొన్నారు.
లాక్ డౌన్ కాలంలో రైల్వేలు పోషించిన ముఖ్యమైన పాత్రను మరియు రైల్వేలో గుర్తించదగిన మార్పులను, ఈ సమావేశంలో పాల్గొన్న వివిధ పరిశ్రమల నాయకులు ప్రశంసించారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 187.67 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 15,873
మొత్తం కేసుల్లో క్రియాశీల కేసులు 0.04%
ప్రస్తుత రికవరీ రేటు 98.75%
గత 24 గంటల్లో 1,755 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,19,479 కు పెరిగింది.
గత 24 గంటల్లో 2,593 కొత్త కేసులు నమోదయ్యాయి.
రోజువారీ పాజిటివిటీ రేటు 0.59%
వారపు పాజిటివిటీ రేటు 0.54%
గత 24 గంటల్లో చేసిన 4,36,532 కొవిడ్ పరీక్షలతో కలిపి ఇప్పటివరకు 83.47 కోట్ల పరీక్షలు చేశారు.
ప్రధాన మంత్రి కార్యాలయం
జన్ ధన్ ఖాతాల కొత్త మైలురాయి పట్ల హర్షం ప్రకటించిన ప్రధానమంత్రి 50 కోట్లు దాటిన జన్ ధన్ ఖాతాలు
దేశంలో జన్ ధన్ ఖాతాలు కొత్త మైలురాయిని చేరడం పట్ల ప్రధానమంత్రి శ్రీ నరేంద్ర మోదీ హర్షం ప్రకటించారు. దేశంలో జన్ ధన్ ఖాతాల సంఖ్య 50 కోట్లు దాటింది.
వీటిలో సగం ఖాతాలు నారీశక్తి ఖాతాలేనని తెలుసుకోవడం చాలా ఆనందంగా ఉంది అని శ్రీ మోదీ అన్నారు.
ఈ మేరకు పిఐబి ఇండియా చేసిన ట్వీట్ కు పిఎం స్పందిస్తూ
‘‘ఇది ఒక అద్భుతమైన మైలురాయి. వీటిలో సగానికి పైగా ఖాతాలు నారీశక్తివే కావడం ఆనందదాయకం. 67% ఖాతాలు గ్రామీణ, సెమీ-అర్బన్ ప్రాంతాల్లో తెరిపించడమే కాదు, మన దేశంలో ప్రతీ మారుమూల ప్రాంతాలకు ఫైనాన్షియల్ ఇంక్లూజన్ ప్రయోజనాలు అందడానికి మేం హామీ ఇస్తున్నాం’’ అని ట్వీట్ చేశారు.
ప్రధాన మంత్రి కార్యాలయం
అధ్యక్ష ఎన్నికల లో గెలిచినందుకు శ్రీ యూన్ సాక్-యూల్ కు అభినందన లు తెలిపిన ప్రధాన మంత్రి
అధ్యక్ష ఎన్నికల లో గెలిచినందుకు శ్రీ యూన్ సాక్-యూల్ కు ప్రధాన మంత్రి శ్రీ నరేంద్ర మోదీ అభినందన లు తెలిపారు.
ప్రధాన మంత్రి ఒక ట్వీట్ లో -
‘‘అధ్యక్ష ఎన్నికల లో శ్రీ యూన్ సాక్-యూల్ గెలిచినందుకు ఆయన కు నేను హృదయపూర్వక అభినందనల ను వ్యక్తం చేస్తున్నాను. భారతదేశానికి, ఆర్ఒకె కు మధ్య గల ప్రత్యేకమైనటువంటి వ్యూహాత్మక భాగస్వామ్యాన్ని మరింత గా బలపరచడం కోసం, ఆ భాగస్వామ్యాన్ని విస్తరించడం కోసం ఆయన తో కలసి పని చేయాలని నేను ఎదురుచూస్తున్నాను.’’ అని పేర్కొన్నారు.
కార్మిక, ఉపాధికల్పన మంత్రిత్వ శాఖ
వి.వి. గిరి నేషనల్ లేబర్ ఇన్స్టిట్యూట్ జనరల్ కౌన్సిల్ 50వ సమావేశం
వి.వి.గిరి నేషనల్ లేబర్ ఇన్స్టిట్యూట్  యొక్క జనరల్ కౌన్సిల్ 50వ సమావేశం కేంద్ర కార్మిక మరియు ఉపాధి, పర్యావరణం, అటవీ, వాతావరణ మార్పుల శాఖ మంత్రి, జనరల్ కౌన్సిల్ ప్రెసిడెంట్ శ్రీ భూపేందర్ యాదవ్ అధ్యక్షతన, ఈ నెల 10వ తేదీన  జరిగింది. కార్మిక & ఉపాధి మంత్రిత్వ శాఖలో ఈ సమావేశం జరిగింది. కేంద్ర మంత్రి సంస్థ యొక్క వివిధ కార్యకలాపాలను సమీక్షించారు, తదుపరి వృత్తిపరమైన కార్యకలాపాలకు దిశానిర్ధేశం చేశారు. ఇన్స్టిట్యూట్ ప్రపంచ స్థాయి సంస్థగా ఎదగాలని, ఐఎస్ఓ సర్టిఫికేషన్ కోసం పని చేయాలని ఆయన ఆకాంక్షించారు. మేనేజ్మెంట్, లీగల్ విద్యార్థులకు కూడా వీవీజీఎన్ఎల్ఐ ఇంటర్న్షిప్ ఉండాలని ఆయన సలహా ఇచ్చారు. ఈ సందర్భంగా ఇన్స్టిట్యూట్ యొక్క నాలుగు ప్రచురణలను విడుదల చేశారు. 'వీవీజీఎన్ఎల్ఐ విధాన దృక్పథాలు' ; ‘చైల్డ్ హోప్’ , ‘టూ రీసెర్చ్ స్టడీ సిరీస్’ అనే ప్రచురణలను విడుదల చేశారు. ఈ సమావేశానికి కార్మిక & ఉపాధి మంత్రిత్వ శాఖ కార్యదర్శి మరియు జనరల్ కౌన్సిల్ ఉపాధ్యక్షుడు శ్రీ. సునీల్ బర్తవాల్ ; అదనపు కార్యదర్శి & ఆర్థిక సలహాదారు శ్రీమతి సిబానీ స్వైన్, సంయుక్త కార్యదర్శి శ్రీమతి. కల్పనా రాజ్సింఘోట్; ఫక్కీ సంస్థ సెక్రెటరీ జనరల్ శ్రీ అరుణ్ చావ్లా; శారదా విశ్వవిద్యాలయం ఛాన్సలర్ శ్రీ పి.కె. గుప్తా; బీఎంఎస్ సంస్థ జాతీయ ఆర్గనైజింగ్ సెక్రటరీ శ్రీ బి. సురేంద్రన్; ఏఐటీయుసీ జాతీయ కార్యదర్శి శ్రీ సుకుమార్ దామ్లే మరియు శ్రీ వీరేంద్ర కుమార్, బీఎంఎస్లు పాల్గొన్నారు. వీవీజీఎన్ఎల్ఐ డైరెక్టర్ జనరల్ డాక్టర్ హెచ్.శ్రీనివాస్ సభ్యులందరికీ స్వాగతం పలికి సమావేశాన్ని సమన్వయం చేశారు.
ప్రధాన మంత్రి కార్యాలయం
పాకిస్తాన్ ప్రధాని గా శ్రీ మియాఁ ముహమ్మద్ శహ్ బాజ్ శరీఫ్ ఎన్నికైనందుకుఆయన కు అభినందన లు తెలిపిన ప్రధాన మంత్రి
పాకిస్తాన్ ప్రధాని గా శ్రీ మియాఁ ముహమ్మద్ శహ్ బాజ్ శరీఫ్ ఎన్నిక కావడం పట్ల ప్రధాన మంత్రి శ్రీ నరేంద్ర మోదీ ఆయన కు అభినందనల ను తెలియజేశారు. అత్యంత భయాని కి తావు ఉండనటువంటి ప్రాంతం లో శాంతి ని మరియు స్థిరత్వాన్ని భారతదేశం కోరుకొంటోంది; అదే జరిగిన నాడు, రెండు దేశాలు వాటి అభివృద్ధి సంబంధి సవాళ్ళ పై దృష్టి ని కేంద్రీకరించడం వీలుపడుతుంది అని శ్రీ నరేంద్ర మోదీ అన్నారు.
ప్రధాన మంత్రి ఒక ట్వీట్ లో -
‘‘పాకిస్తాన్ ప్రధాని గా శ్రీ మియాఁ ముహమ్మద్ శహ్ బాజ్ శరీఫ్ ఎన్నికైన సందర్భం లో అభినందన లు. అత్యంత భయాని కి తావు ఉండనటువంటి ప్రాంతం లో శాంతి ని మరియు స్థిరత్వాన్ని భారతదేశం కోరుకొంటోంది; అదే జరిగితే గనక మనం మన అభివృద్ధి సంబంధి సవాళ్ళ పై దృష్టి ని కేంద్రీకరించడం వీలుపడుతుంది; అంతేకాదు, మన ప్రజల శ్రేయాని కి మరియు సమృద్ధి కి పూచీ పడవచ్చును.’’ అని పేర్కొన్నారు.
(
రక్షణ మంత్రిత్వ శాఖ
తక్కువ ధరలో టెంపరేచర్ గన్ ను తయారు చేసిన నావల్ డక్ యార్డ్
ప్రవేశ ద్వారా వద్ద పెద్ద సంఖ్యలో సిబ్బంది పరీక్షించడం కోసం ముంబైలోని నావెల్ డక్ యార్డ్ స్వీయ ఐ.ఆర్. ఆధారిత ఉష్లోగ్రత సెన్సార్ కలిగిన చేతిలో పట్టుకోగలిగే హ్యాండ్ గన్ ను రూపొందించి అభివృద్ధి చేసింది. ఈ పరికరాన్ని కేవలం రూ.1000 లోపలే తయారు చేయగలిగింది. ఫలితంగా సెక్యూరిటీ సెంట్రీలపై భారాన్ని తగ్గించగలిగింది. ఈ హ్యాండ్ గన్ ధర్ మార్కెట్ లో లభించే ఇతర హ్యాండ్ గన్ లతో పోలిస్తే చాలా తక్కువ.
కోవిడ్ -19 మహమ్మారి ప్రపంచ వ్యాప్తంగా ఆరోగ్య అత్యవసర పరిస్థితులకు దారి తీసింది. ఈ వైరస్ భారీగా పెరుగుతున్న నేపథ్యంలో దేశంలో వైద్య మౌలిక సదుపాయాల కల్పన విషయంలో అనేక సవాళ్ళు ఎదురౌతున్నాయి.
వెస్ట్రన్ నావల్ కమాండ్ కు చెందిన 285 సంవత్సరాల చరిత్ర గల నావెల్ డక్ యార్డ్ ప్రాంగణంలో ప్రతిరోజూ సగటున 20,000 మంది సిబ్బంది ప్రవేశిస్తూ ఉంటారు. కోవిడ్ -19 వ్యాప్తి దృష్ట్యా ఈ వైరస్ ఇతరులకు వ్యాప్తి చెందకుండా అడ్డుకట్ట వేసేందుకు సిబ్బందికి డక్ యార్డ్ లో ప్రవేశించడానికి ముందే ప్రారంభ పరీక్షలు చేయడం అవసరం. ఈ నేపథ్యంలో శరీర ఉష్ణోగ్రతను తనిఖీ చేయడమే ఈ వైరస్ సోకిందా లేదా అని తెలుసుకునే ప్రాథమిక పద్ధతి.
కోవిడ్ -19 వ్యాప్తి తర్వాత నాన్ కాంటాక్ట్ ధర్మామీటర్లు లేదా ఉష్ణోగ్రత తుపాకులకు మార్కెట్ లో కొరత ఏర్పడింది. దానితో పాటు ధర కూడా చాలా ఎక్కువగా ఉంటోంది. పెద్ద సఖ్యంలో ఉన్న ఈ కొరతను అధిగమించేందుకు ముంబై నావల్ డక్ యార్డ్ 0.02 డిగ్రీల సెల్సియస్ కచ్చితత్త్వంతో స్వీయ హ్యాండ్ హెల్డ్ ఆధారిత ఉష్ణోగ్రత సెన్సార్ ను అభివృద్ధి చేసింది. ఇన్ఫ్రారెడ్ సెన్సార్ మరియు 9 వోల్టుల బ్యాటరీతో పని చేసే ఈ నాన్ కాంటాక్ట్ ధర్మా మీటర్ లో ఎల్.ఈ.డి. డిస్ ప్లే ఉంది. దీని వల్ల ప్రవేశ ద్వారా వద్ద పెద్ద సంఖ్యలో సిబ్బందిని పరీక్షించే విషయంలో భద్రతా సిబ్బంది మీద ఉన్న పని భారాన్ని తగ్గించింది.
ఉత్పాదక వ్యయం కేవలం రూ.1000 కంటే తక్కువ ఉన్నందున, అవసరమైతే ఈ ఉత్పత్తిని పెంచి, అవసరమైన వారికి అందుబాటులోకి తీసుకొచ్చే సామర్థ్యం కూడా డక్ యార్డ్ కు ఉంది.
(Visitor Counter : 169
ప్రధాన మంత్రి కార్యాలయం
జమ్ముకశ్మీర్ కేంద్రపాలిత ప్రాంతంలోని గ్రామాలు 100 శాతం ‘ఒడిఎఫ్ ప్లస్’ స్థాయి సాధించడంపై ప్రధానమంత్రి అభినందన
పరిశుభ్ర భారతం-గ్రామీణ  2.0 కింద ‘ఆదర్శ’ విభాగంలో జమ్ముకశ్మీర్ కేంద్రపాలిత ప్రాంతం పరిధిలోని గ్రామాలు 100 శాతం ‘ఒడిఎఫ్ ప్లస్’ స్థాయిని సాధించడంపై ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ పోస్ట్ ద్వారా పంపిన ఒక సందేశంలో:
“ఈ కృషి ప్రశంసనీయం… ఈ విజయంపై జమ్ముకశ్మీర్ ప్రజలకు నా అభినందనలు. పరిశుభ్ర, ఆరోగ్యకర భారతం దిశగా మన ప్రయాణంలో ఇదొక చిరస్మరణీయ ముందడుగు” అని ప్రధానమంత్రి పేర్కొన్నారు.
ఆర్థిక మంత్రిత్వ శాఖ
అహ్మదాబాద్లో ఆదాయపు పన్ను శాఖ సోదాలు నిర్వహిస్తోంది
ఆదాయపు పన్నుశాఖ అహ్మదాబాద్లో సెప్టెంబర్ 8వ తేదీన పలుచోట్ల సోదాలు నిర్వహించి, జప్తు ఆపరేషన్స్ నిర్వహించింది. ఆదాయపు పన్నుశాఖ సోదాలు నిర్వహించిన గ్రూపుల్లో గుజరాత్ లోని ప్రముఖ సంస్థలతోపాటు రియల్ ఎస్టేట్, మీడియాకు చెందిన సంస్థలు కూడా ఉన్నాయి. మీడియా సంస్థల్లో ఎలక్ట్రానిక్, డిజిటల్ మీడియాతోపాటు ప్రింట్ మీడియాకు చెందినవి కూడా ఉన్నాయి. ఇక రియల్ ఎస్టేట్లో హౌసింగ్ ప్రాజెక్టులు, పట్టణ పౌర మౌలిక సదుపాయాల ప్రాజెక్టులు చేపట్టిన సంస్థలు కూడా ఉన్నాయి. దాదాపు 20కిపైగా ప్రాంతాల్లో ఆదాయపు పన్నుశాఖ ఈ సోదాలు నిర్వహించింది. ఆదాయపు పన్నుశాఖ స్వాధీనం చేసుకున్న ఈ సాక్ష్యాల్లో అధికభాగం లెక్కలోకి రాని భారీ నగదు రశీదులున్నాయి. ట్రాన్స్ఫరబుల్ డెవలప్మెంట్ రైట్ పేరుతో ఉన్న ఈ నగదు రశీదుల విలువ దాదాపు రూ.500 కోట్ల పైమాటే. ఇక రియల్ ఎస్టేట్ సంస్థల్లో నిర్వహించిన సోదాల్లో కూడా రూ.350 కోట్ల విలువైన భూ ఒప్పంద పత్రాలు, ధ్రువీకరణ పత్రాలను గుర్తించారు. వీటితోపాటు లెక్కించబడని నగదు ఆధారిత రుణం, వడ్డీ చెల్లింపులు, తిరిగి చెల్లించే రుణాలకు సంబంధించిన రూ.150 కోట్లు కూడా గుర్తించారు. ఇవేకాకుండా లెక్కించబడని నగదు ఖర్చులు, అందుకున్న అడ్వాన్సులు, నగదులో చెల్లించే వడ్డీకి సంబంధించిన గణనీయమైన నేరారోపణలుకు సంబంధించిన ఆధారాలను కూడా గుర్తించారు. ఇప్పటిదాకా కోటి రూపాయలకుపైగా నగదు, రూ.2.70 కోట్ల విలువైన నగలను స్వాధీనం చేసుకున్నారు. ఏళ్లతరబడి డమ్మీ వ్యక్తులు, సహకార హౌసింగ్ సొసైటీలో పేర్లతో సంపాదించిన ఆస్తులు, పత్రాలను పెద్దసంఖ్యలో గుర్తించారు.
మొత్తంమీద ఈ సోదాల్లో వివిధ ఆర్థిక సంవత్సరాలకు సంబంధించి లెక్కలు చూపని లావాదేవీలు దాదాపు వెయ్యి కోట్ల రూపాయల దాకా చేరాయి. ఈ సెర్చ్ ఆపరేషన్లో నిర్బంధ ఆదేశాల కింద ఉంచబడిన 14 లాకర్లను కూడా గుర్తించారు.
ఈ సెర్చ్ ఆపరేషన్స్ ఇంకా కొనసాగుతున్నాయి. వాటికి సంబంధించిన దర్యాప్తు కూడా జరుగుతోంది.